ສຫລ ໃຫ້ການຊ່ວຍເຫຼືອກະຊວງສາທາລະນະສຸກ ເພື່ອປັບປຸງການຄົ້ນຄວ້າ ດ້ານໂພຊະນາການ ໃນ ສປປ ລາວ
ບົດບັນທຶກຄວາມເຂົ້າໃຈ ໄດ້ເຊັນໂດຍຜູ້ຕາງໜ້າຂອງອົງການ CRS ປະຈຳ ສປປ ລາວ ທ່ານໂຈຊົວ ພູລ ແລະຜູ້ຮັກສາການ ຫົວໜ້າຫ້ອງການກະຊວງສາທາລະນະສຸກ ດຣ. ຈັນຖະໜອມ ມະນີທິບ.
ອົງການ Catholic Relief Services ຫຼື CRS ແລະກະຊວງສາທາລະນະສຸກ ໄດ້ເຊັນບົດບັນທຶກຄວາມເຂົ້າໃຈ ສຳລັບໂຄງການໃໝ່ “ການສ້າງຄວາມເຂັ້ມແຂງ ໃນການຄົ້ນຄວ້າ ທາງດ້ານໂພຊະນາການ (Applied Nutrition Research Capacity Building-ANRCB)” ທີ່ໄດ້ຮັບທຶນສະໜັບສະໜູນໂດຍອົງການພັດທະນາສາກົນຂອງປະເທດສະຫະລັດອາເມຣິກາ (The U S Agency for International Development ຫຼື USAID) ໂດຍຜ່ານໂຄງການ LASER PULSE ທີ່ນຳພາໂດຍ ມະຫາວິທະຍາໄລເພີດູ ຂອງສະຫະລັດອາເມຣິກາໃນວັນທີ 27 ພຶດສະພາ 2021 ຜ່ານມາ ໂຄງການ ANRCB ແມ່ນໂຄງການໃໝ່ຫຼ້າສຸດ ທີ່ຢູ່ພາຍໃຕ້ໂຄງການລິເລີ່ມທາງດ້ານໂພຊະນາການ ລາວ ອາເມຣິກາ (Lao American Nutrition Initiative-LANI) ເພື່ອສະໜັບສະໜູນວິຊາການທາງດ້ານໂພຊະນາການໃຫ້ມີຄວາມຊ່ຽວຊານໃນການດຳເນີນການຄົ້ນຄວ້າ ແລະ ນຳໃຊ້ຜົນຂອງການຄົ້ນຄວ້າ ທາງດ້ານໂພຊະນາການ ເພື່ອແກ້ໄຂບັນຫາ ການຂາດສານອາຫານ ໃນ ສປປ ລາວ ບົດບັນທຶກຄວາມເຂົ້າໃຈ ໄດ້ເຊັນໂດຍ ຜູ້ຕາງໜ້າຂອງອົງການ CRS ປະຈຳ ສປປ ລາວ ທ່ານໂຈຊົວ ພູລ ແລະທ່ານຮັກສາການຫົວໜ້າຫ້ອງການກະຊວງສາທາລະນະສຸກ ດຣ ຈັນຖະໜອມ ມະນີທິບ ທ່ານ ຜູ້ຕາງໜ້າຈາກສະຖານ ທູດສະຫະລັດອາເມຣິກາ ປະຈຳ ສປປ ລາວ ໄດ້ກ່າວສະແດງຄວາມຂອບໃຈ ຕໍ່ການສືບຕໍ່ວຽກງານຂອງກະຊວງສາທາລະນະສຸກ ແລະ ອົງການ CRS ໃນປີນີ້ ສະຫະລັດແລະ ສປປ ລາວ ກຳລັງສະເຫຼີມສະຫຼອງຄົບຮອບ 5 ປີ ແຫ່ງການເປັນຄູ່ຮ່ວມມືແບບກວມລວມລະຫວ່າງສະຫະລັດແລະ ສປປ ລາວ ໂຄງການນີ້ ໄດ້ຢັ້ງຢືນໃຫ້ເຫັນເຖິງຄຳໝັ້ນສັນຍາຂອງພວກເຮົາ ໃນການເປັນຄູ່ຮ່ວມງານ ເພື່ອປັບປຸງສຸຂະພາບ ແລະ ຄວາມເປັນຢູ່ທີ່ດີຂອງປະຊາຊົນລາວ ແລະ ເພື່ອສະໜັບສະໜູນ ສປປ ລາວ ໃຫ້ມີຄວາມເຂັ້ມແຂງ ແລະຈະເລີນຮຸ່ງເຮືອງຂຶ້ນ ” ໂຄງການທີ່ຫາກໍ່ເລີ່ມໃໝ່ນີ້ ຈະມີຜູ້ຊ່ຽວຊານທີ່ມີຄວາມຊຳນິຊຳນານໃນການຄົ້ນຄວ້າທາງດ້ານໂພຊະນາການ ຈາກມະຫາວິທະຍາໄລເພີດູ ແລະ ມະຫາວິທະຍາໄລອິນເດຍນາ ເພື່ອສະໜັບ ສະໜູນກະຊວງສາທາລະນະສຸກ ກໍ່ຄືສູນໂພຊະນາການ ມະຫາວິທະຍາໄລວິທະຍາສາດສຸຂະພາບ ແລະສະຖາບັນສາທາລະ ນະສຸກ ແລະການແພດເຂດຮ້ອນເພື່ອໃຫ້ບໍລິການ ໃນການຄົ້ນຄ້ວາທາງດ້ານໂພຊະນາການໂດຍສຸມໃສ່ ການສ້າງຂີດຄວາມສາມາດ ຂອງບຸກຄະລາກອນ ໂຄງການດັ່ງກ່າວ ຍັງຈະຊ່ວຍປັບປຸງຄວາມເຂົ້າໃຈ ທາງດ້ານໂພຊະນາການ ແລະ ຄຸນະພາບຂອງການຄົ້ນຄວ້າພ້ອມທັງເພີ່ມທະວີການປະສານງານ ແລະການຮ່ວມມືໃນການຄົ້ນຄວ້າ ທາງດ້ານໂພຊະນາການ ພາຍໃນບັນດາກະຊວງຂອງລັດຖະບານ ອົງການທີ່ບໍ່ສັງກັດລັດຖະບານ ສະຖາບັນການສຶກສາ ແລະ ພາກເອກະຊົນ ໂຄງການ ANRCB ແມ່ນສ້າງຂຶ້ນບົນພື້ນຖານການລົງທຶນໃນ ຂະແໜງໂພຊະນາການກ່ອນໜ້ານີ້ ໂດຍລັດຖະບານສະຫະລັດຊຶ່ງລວມທັງການ ອອກແບບແລະກໍ່ສ້າງຕຶກອາຄານຫຼັງໃໝ່ ຂອງສູນໂພຊະນາການ ທີ່ຕັ້ງຢູ່ບ້ານຊຽງດາ ນະຄອນຫຼວງວຽງຈັນ ພ້ອມທັງມີການດຳເນີນແຜນງານທາງດ້ານການຮັກສາສຸຂະພາບຂອງແມ່ແລະເດັກ ໂພຊະນາການ ແລະການສະໜອງອາຫານ ທ່ຽງໃນໂຮງຮຽນ ອົງການ CRS ເຊື່ອໝັ້ນວ່າ ພາຍໃຕ້ການນຳພາຂອງກະຊວງສາທາລະນະສຸກ ໂດຍການຮ່ວມມືີທີ່ເຂັ້ມແຂງ ແລະການເປີດກວ້າງໃນການຊອກຫາວິທີການໃໝ່ ເພື່ອສ້າງຄູ່ຮ່ວມງານນີ້ ພວກເຮົາຈະສາມາດກຳນົດບັນຫາໄດ້ດີຂຶ້ນແລະຊອກຫາວິທີການແກ້ໄຂບັນຫາໃຫ້ທັນເວລາ ເພື່ອຂ້າມຜ່ານບັນຫາການຂາດສານອາຫານໃນ ສປປ ລາວ ເນື່ອງຈາກວ່າ ວຽກງານໂພຊະນາການແມ່ນມີສ່ວນຮ່ວມຂອງຫຼາຍຂະແໜງການ ມີການພົວພັນຫຼາຍຂະແໜງການໃນຂົງເຂດ ສາທາລະນະສຸກ ກະສິກຳ ນໍ້າ ແລະສຸຂະອະນາໄມ ແລະການສຶກສາ ໂຄງການນີ້ຈະມີສ່ວນ ຮ່ວມຈາກບັນດາກະຊວງຕ່າງໆຂອງລັດຖະບານ ໂດຍຜ່ານກອງເລຂາຄະນະກຳ ມະການແຫ່ງຊາດ ດ້ານໂພຊະນາການ ທີ່ມີຫ້ອງການຕັ້ງຢູ່ສູນໂພຊະນາການ